[bookmark: _GoBack]	A Xunta de Goberno da Deputación Provincial de Ourense, na súa sesión ordinaria do día 19 de xullo de 2021, adoptou, por unanimidade, o seguinte acordo:

1º.- Concesión dunha subvención nominativa co obxecto, contía e condicións seguintes:
-Beneficiario:  Concello de Avión.
-Obxecto: Cofinanciamento proxecto Augas de Galicia (conexión das redes de saneamento do Sifón e San Vicente co colector xeral de Avión).
-Achega do Concello de Avión  ao proxecto obxecto da subvención e xestionado pola entidade Augas de Galicia, correspondente ao ano 2021: 10.000,00 euros.
-Importe da subvención: 10.000,00 euros.
2º.- Xustificación: A subvención xustificarase mediante a presentación de  certificado expedido pola persoa que teña ao seu cargo o desempeño das funcións de intervención do concello beneficiario, no que se acrediten respecto da actuación subvencionada, os seguintes extremos:
1.- Que o Concello de Avión cumpriu coa obriga sinalada no convenio de colaboración coa entidade Augas de Galicia, para o confinanciamento da “Conexión das redes de saneamento do Sifón e San Vicente co colector xeral de Avión”, correspondente ao ano 2021.
2.- Que os documentos xustificativos do gasto foron aprobados polo órgano competente.
3.- Que a entidade local se atope ao corrente das súas obrigas tributarias coa Facenda Estatal, Autonómica e coa Seguridade Social.
4.- Relación das subvencións concedidas á entidade local beneficiaria para a mesma finalidade, indicando o seu importe e os conceptos subvencionados.
De acordo co establecido no artigo 16 da Ordenanza xeral de subvencións, as subvencións, como regra xeral, seranlle aboadas ao beneficiario unha vez xustificadas, no prazo máximo de trinta días naturais dende que se dite o acto administrativo no que se teña por xustificada a subvención.
-Prazo xustificación: ata o 30 de novembro de 2021”. 

	E para que conste así e produza os efectos oportunos ante a Base de Datos Nacional de Subvenciones, expídese este documento en Ourense, o dezanove de xullo de dous mil vinte e un.
